46 लाख रुपए का बिल बकाया काट दी ट्रामा सेंटर की बिजली
बुधवार को ट्रामा सेंटर की लाइट वितरण विभाग ने काट दिया । 46 लाख के बिजली बिल के बकाया को लेकर विभाग ने यह कार्रवाई की जिससे अस्पताल प्रबंधन के बीच हड़कंप मच गया। प्रशासनिक हस्तक्षेप के बाद एक घंटे में लाइन जोड़ दी गई जिसके बाद प्रबंधन ने राहत की सांस ली।
जिला अस्पताल परिसर में ट्रामा सेंटर का संचालन श्री बालाजी हास्पिटल कर रहा है। वर्तमान में ट्रामा सेंटर के बिजली बिल का बकाया 46 लाख है। जिसके भुगतान को लेकर बिजली विभाग ने पूर्व में नोटिस दिया था। कई सूचना के बाद भी बिजली बिल का भुगतान नही किया गया। वितरण विभाग ने लाइट काटने की चेतावनी दी थी। लाखों के बिजली बिल का भुगतान नही होने पर बुधवार की सुबह करीब 10.30 बजे बिजली विभाग टीम ने ट्रामा सेंटर हास्पीटल की लाइन काटने की कार्रवाई कर दी। जिससे हड़कंप मच गया। ट्रामा सेंटर को एचटी लाइन से बिजली की सप्लाई की जाती है। इसके लिए अलग से कनेक्शन दिया गया है। बुधवार को बिजली बिल काटने की नौबत आ गई। हालांकि प्रशासनिक दखल के कारण लगभग एक घंटे बाद हास्पिटल की लाइन जोड़ दी गई है।
क्यों आई लाइन काटने की नौबत
ट्रामा सेंटर का बकाया पहले 90 लाख तक पहुंच गया था। बाद में लोड कम करने के लिए आवेदन दिया गया था। जिस पर कार्रवाई हो चुकी है। पहले के 46 लाख का बिल बकाया है। बिजली विभाग पर बकाया वसूली का जबरदस्त दबाव है। जिसे लेकर लाइन काटने की कार्रवाई की गई है। पिछले दो वर्ष से ट्रामा सेंटर के बिजली बिल भुगतान को लेकर खींचतान चला आ रहा है। प्रशासनिक पहल के बावजूद इसका निराकरण नही हो सका है। जिसके लाइन काटने की कार्रवाई की गई।
16 लाख का हो चुका है भुगतान
ट्रामा सेंटर प्रबंधन ने 16 लाख के बिजली बिल का भुगतान कर दिया है। बिल भुगतान के लिए बिजली विभाग ने कार्रवाई कर दी। हास्पीटल में लाइन डिस्कनेक्ट रहने के दौरान जनरेटर के सहारे काम चलाया गया। अगर िवभाग जल्द लाइन नही जोड़ता तो यहां भर्ती मरीजों को परेशानी हो सकती थी।
शासन से फंड मांगा गया है
पूर्व के बिजली बिल के भुगतान की जिम्मेदारी ट्रामा संेटर प्रबंधन की नही है। उसका भुगतान स्वास्थ्य विभाग (जीवन दीप समिति) करेगी। इसके लिए शासन से 46 लाख का फंड मांगा गया है। फंड मिलते ही बिजली बिल का भुगतान कर दिया जाएगा। बिजली विभाग ने कार्रवाई की थी, आश्वासन पर लाइन जोड़ दिया गया है। पीआर कुंभकार, सीएमएचओ
कार्रवाई हुई थी, पर लाइन जोड़ दी है
ट्रामा सेंटर का करीब 46 लाख का बिल बकाया है। इसके भुगतान के लिए कई बार नोटिस दिया जा चुका है। लेकिन भुगतान नही किया जा रहा है। जिसके कारण लाइन काट दिया गया था। इसका समाधान करने की प्रशासनिक पहल के बाद लाइन जोड़ दिया गया है। जेपी अंनत, ईई, वितरण विभाग, शहरी क्षेत्र
अभी का नहीं, पहले का है बकाया
अगस्त में श्री बालाजी हास्पीटलस् ने ट्रामा सेंटर के संचालन की जिम्मेदारी हाथ मे लिया था। उस समय से अब तक के बिजली बिल का भुगतान किया जा चुका है। करीब 16 लाख का भुगतान किया जा चुका है। फिलहाल हमारी अोर से कोई भुगतान लंबित नही है। जो भुगतान शेष बताया जा रहा है, वह पहले का है। लाइन ज्यादा देर तक कटने से मरीजों को परेशानी हो सकती थी। सुशील झा, प्रशासनिक इंचार्ज, ट्रामा सेंटर
कोरबा : लाइन बाधित होने के दौरान जनरेटर की बिजली से उपचार करते स्टाफ।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva